Як аказалася, тут сапраўды ёсць чаму падзівіцца. Уражвае адна толькі плошча прыдамавой тэрыторыі — яна прыблізна з паўгектара. Ад убачанага разбягаюцца вочы: арыгінальныя металічныя чалавечкі, альтанка, якая патанае ў зеляніне, вінаграднікі, што ўжо радуюць сакавітым ураджаем, сажалка… Як аказалася, усё гэта — справа рук Аляксандра Мажуты. Натхненне і, галоўнае, час для стварэння навакольнай прыгажосці ў гаспадара з’явіліся пасля выхаду на пенсію — доўгі час ён працаваў у раённым ад­дзеле ўнутраных спраў і права на заслужаны адпачынак атрымаў у 45 гадоў.